SK
C 45/2
Úradný vestník Európskej únie
6.2.2023
V (Oznamy)
SÚDNE KONANIA
SÚDNY DVOR Uznesenie Súdneho dvora (šiesta komora) z 15. decembra 2022 (návrh na začatie prejudiciálneho konania, ktorý podal Consiglio di Stato – Taliansko) – Società Eredi Raimondo Bufarini S.r.l. – Servizi Ambientali /Ministero dell’Interno, Ministero della Transizione Ecologica, Comitato tecnico regionale delle Marche, Coordinamento per l’uniforme applicazione sul territorio nazionale di cui all’art.
11 del D.Lgs.
105/2015 (Vec C-144/22) (1) (Návrh na začatie prejudiciálneho konania – Články 53 a 99 Rokovacieho poriadku Súdneho dvora – Článok 267 ZFEÚ – Dosah povinnosti vnútroštátnych súdov rozhodujúcich v poslednom stupni podať návrh na začatie prejudiciálneho konania – Výnimky z tejto povinnosti – Kritéria – Situácia, keď je správny výklad práva Únie natoľko zrejmý, že neponecháva priestor pre žiadne odôvodnené pochybnosti – Podmienka, aby bol vnútroštátny súd rozhodujúci v poslednom stupni presvedčený, že tá istá zrejmosť platí aj pre ostatné súdy posledného stupňa členských štátov a Súdny dvor) (2023/C 45/02) Jazyk konania: taliančina Vnútroštátny súd, ktorý podal návrh na začatie prejudiciálneho konania Consiglio di Stato
Účastníci konania Žalobkyňa: Società Eredi Raimondo Bufarini S.r.l. – Servizi Ambientali Žalovaní: Ministero dell’Interno, Ministero della Transizione Ecologica, Comitato tecnico regionale delle Marche, Coordinamento per l’uniforme applicazione sul territorio nazionale di cui all’art.
11 del D.Lgs.
105/2015
Výrok Článok 267 ZFEÚ sa má vykladať v tom zmysle, že vnútroštátny súd, proti ktorého rozhodnutiu nie je prípustný opravný prostriedok podľa vnútroštátneho práva, sa nemusí obrátiť na Súdny dvor s otázkou týkajúcou sa výkladu práva Únie a môže na ňu odpovedať sám, ak je správny výklad práva Únie natoľko zrejmý, že neponecháva priestor pre žiadne odôvodnené pochybnosti.
Existencia takejto možnosti sa musí posudzovať v závislosti od charakteristík vlastných právu Únie, osobitných ťažkostí, ktoré prináša jeho výklad, a rizika rozchádzajúcej sa judikatúry v rámci Európskej únie.
Tento vnútroštátny súd nie je povinný podrobne preukázať, že by ostatné súdy posledného stupňa členských štátov a Súdny dvor vykonali rovnaký výklad, ale musí získať na základe posúdenia, ktoré tieto skutočnosti zohľadní, presvedčenie, že rovnaká zrejmosť by platila aj pre tieto ostatné vnútroštátne súdy a Súdny dvor. (1)
Dátum podania: 28. 2.
2022.